Drawwer erg beseer ná sy in ravyn afvalFoto: ER24 Russel Meiring, woordvoerder van ER24, het gesê paramedici is saam met die brandweerdienste en ŉ reddingspan na die toneel ontbied. Hulle het die 19-jarige vrou gesien waar sy aan die onderkant van ŉ krans lê waar sy vroeër gehardloop het. “Reddingswerkers moes spesialis-toerusting gebruik om in die ravyn af te beweeg na waar die vrou was. Sy is daar op ŉ spesiale draagbaar geplaas en teruggebring na die pad aan die bokant van die ravyn,” het Meiring gesê. Hy het gesê die vrou het glo gereeld in die gebied gaan draf en het die dag glo gegly en in die ravyn geval. Sy is na die Hillcrest-hospitaal gehaas.